CELEX: 32021D2232
Language: el
Date: 2021-12-14 00:00:00
Title: Απόφαση (ΕΕ) 2021/2232 του Συμβουλίου της 14ης Δεκεμβρίου 2021 για τον διορισμό των μελών της επιτροπής που προβλέπεται στο άρθρο 255 της Συνθήκης για τη λειτουργία της Ευρωπαϊκής Ένωσης

15.12.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 448/66
               
            
         ΑΠΟΦΑΣΗ (ΕΕ) 2021/2232 ΤΟΥ ΣΥΜΒΟΥΛΙΟΥ
         της 14ης Δεκεμβρίου 2021
         για τον διορισμό των μελών της επιτροπής που προβλέπεται στο άρθρο 255 της Συνθήκης για τη λειτουργία της Ευρωπαϊκής Ένωσης
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 255 δεύτερο εδάφιο,
         Έχοντας υπόψη την πρωτοβουλία του Προέδρου του Δικαστηρίου της 26ης Οκτωβρίου 2021,
         Εκτιμώντας τα ακόλουθα:
         
                     (1)
                  
                  
                     Δυνάμει του άρθρου 255 πρώτο εδάφιο της Συνθήκης για τη λειτουργία της Ευρωπαϊκής Ένωσης, συστάθηκε επιτροπή προκειμένου να δώσει τη γνώμη της σχετικά με την επάρκεια των υποψηφίων για την άσκηση των καθηκόντων του δικαστή και του γενικού εισαγγελέα του Δικαστηρίου και του Γενικού Δικαστηρίου, πριν από τη διενέργεια των διορισμών από τις κυβερνήσεις των κρατών μελών («επιτροπή»).
                  
               
                     (2)
                  
                  
                     Η επιτροπή αποτελείται από επτά προσωπικότητες που επιλέγονται μεταξύ πρώην μελών του Δικαστηρίου και του Γενικού Δικαστηρίου, μελών των εθνικών ανώτατων δικαστηρίων και νομομαθών αναγνωρισμένου κύρους, ένας εκ των οποίων προτείνεται από το Ευρωπαϊκό Κοινοβούλιο.
                  
               
                     (3)
                  
                  
                     Ενδείκνυται να ληφθεί υπόψη η ισορροπία κατά τη σύνθεση της επιτροπής και συγκεκριμένα όσον αφορά τη γεωγραφική της βάση και την εκπροσώπηση των συστημάτων δικαίου των κρατών μελών.
                  
               
                     (4)
                  
                  
                     Θα πρέπει, ως εκ τούτου, να διοριστούν τα μέλη και ο πρόεδρος της επιτροπής,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Από την 1η Μαρτίου 2022 και για περίοδο τεσσάρων ετών, διορίζονται μέλη της επιτροπής που προβλέπεται στο άρθρο 255 της Συνθήκης για τη λειτουργία της Ευρωπαϊκής Ένωσης οι ακόλουθοι:
            
                         
                     
                     
                        κ. Allan ROSAS, πρόεδρος
                     
                  
                         
                     
                     
                        κ. Frank CLARKE
                     
                  
                         
                     
                     
                        κα Julia LAFFRANQUE
                     
                  
                         
                     
                     
                        κα Maria Eugénia MARTINS DE NAZARÉ RIBEIRO
                     
                  
                         
                     
                     
                        κα Barbara POŘÍZKOVÁ
                     
                  
                         
                     
                     
                        κα Silvana SCIARRA
                     
                  
                         
                     
                     
                        κ. Βασίλειος ΣΚΟΥΡΗΣ
                     
                  
         
            Άρθρο 2
            Η παρούσα απόφαση αρχίζει να ισχύει την 1η Μαρτίου 2022.
         
         
            Βρυξέλλες, 14 Δεκεμβρίου 2021.
            
               
                  Για το Συμβούλιο
               
               
                  Ο Πρόεδρος
               
               G. DOVŽAN